Document ID: 32004D0444

Απόφαση του Συμβουλίου
της 26ης Απριλίου 2004
για τροποποίηση της απόφασης 2002/668/Euratom προκειμένου να προσαρμοσθεί το ποσό αναφοράς ώστε να ληφθεί υπόψη η διεύρυνση της Ευρωπαϊκής Ένωσης
(2004/444/Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 7,
την πρόταση της Επιτροπής,
τη γνώμη του Ευρωπαϊκού Κοινοβουλίου(1),
Εκτιμώντας τα ακόλουθα:
(1) Προκειμένου να ληφθεί υπόψη η διεύρυνση της Ευρωπαϊκής Ένωσης, θα πρέπει να προσαρμοσθεί το ποσό αναφοράς που ορίζεται με την απόφαση 2002/668/Ευρατόμ του Συμβουλίου, της 3ης Ιουνίου 2002, για το έκτο πρόγραμμα πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) που συμβάλλει επίσης στη δημιουργία του ευρωπαϊκού χώρου έρευνας (2002-2006)(2).
(2) Το ποσό δημοσιονομικής αναφοράς του προγράμματος-πλαίσιο θα πρέπει να αυξηθεί και οι συμπληρωματικές πιστώσεις θα πρέπει να κατανεμηθούν γραμμικά μεταξύ των δραστηριοτήτων του προγράμματος-πλαίσιο. Η αρχή της γραμμικής κατανομής θα πρέπει επίσης να εφαρμοστεί στην εκτέλεση του συνόλου των δραστηριοτήτων του προγράμματος-πλαίσιο σύμφωνα με το άρθρο 4 της απόφασης 2002/668/Ευρατόμ,
ΑΠΟΦΑΣΙΖΕΙ:
Άρθρο μόνο
Η απόφαση 2002/668/Ευρατόμ τροποποιείται ως εξής:
1. Στο άρθρο 2 η παράγραφος 1 αντικαθίσταται από το ακόλουθο κείμενο:
"1. Το ποσό δημοσιονομικής αναφοράς για την εκτέλεση του έκτου προγράμματος πλαισίου για την περίοδο 2002-2006 ανέρχεται σε 1352 εκατ. ευρώ. Το ποσοστό που διατίθεται για την κάθε δραστηριότητα καθορίζεται στο παράρτημα II."
2. Το παράρτημα ΙΙ αντικαθίσταται από το κείμενο του παραρτήματος της παρούσας απόφασης.
Λουξεμβούργο, 26 Απριλίου 2004.

Labels: 7
15